葉蘊儀

葉蘊儀係香港演員兼歌手，家下亦係個生意人。佢出名演比佢實齡細好多嘅角色。曾經響東亞各國娛樂圈發展。

葉蘊儀響香港出世，響聖瑪嘉利女書院讀書。1986年十三歲行街畀星探睇中拍廣告 。初頭廣告有麥當勞同TDK 。佢就憑廣告入娛樂圈，1987年，佢拍第一齣戲《呷醋大丈夫》。1988年，香港日本合作拍咗部《孔雀王子》，佢響裏面演阿修羅。呢套戲令佢響日本大受歡迎，連帶香港都多人識。1989年，佢響聖瑪嘉利女書院畢業 ，就完全投入娛樂圈，之後拍過好多戲，不過多數係配角，好似有《阿修羅》、《奇蹟》、同埋《霧都情仇》等等 。除咗拍戲，佢重有唱歌出唱片，唔單止香港，響韓國，日本，臺灣都有 。

1995年5月，佢同香港玩具生意人陳柏浩閃電結婚 ，婚事亦都大張旗鼓，而且引退相夫敎子。1996年佢哋大陳紹臻出世 ，1997年，佢同朋友響銅鑼灣開咗間紙黏土學校 。1999年11月，個女衍出世 。其實陀住個女嗰陣，老公已經有外遇，老公最後提出離婚 。2000年兩人正式離婚。之後陳柏浩拖欠贍養費，唔探仔女，2002年重大爆佢同葉蘊儀閨房秘密，呢幾樣嘢都曾經令葉蘊儀飽受困擾。

之後，葉蘊儀繼續做生意來養仔女。亦響2004年拍返戲 。

2019年，葉蘊儀積極減肥，以性感索女形象喺日本拍《赤。色》純影集。

演出

電視劇
2019年：娛樂風雲 飾 艾紅

CD 
 ASHURA
 S.O.S.
 原宿
 砂に消えた涙
 クリスマス
 眠り姫
 眠り姫

相集 
 わたしのこと

戲 
 孔雀王子(1988)
 阿修羅(1990)
 九尾狐與飛天貓
 涙で乾杯
 奇蹟(1989)
 チャイニーズ・ゴースト・ストーリー

參攷 
 葉蘊儀新浪微博(本人經營)
 葉蘊儀 Gloria Yip グロリア・イップFACEBOOK專頁(本人經營)
 Gloria's Hands 葉蘊儀工作坊
 三峽先生之葉蘊儀網頁
 Gloria Yip on The Internet Movie Database
 女星嫁入豪門的冷暖兩重天(冷調)

香港生意人
香港女歌手
香港女演員
蘊儀